O gün millət olduq...\nHüzn və qürur günümüzdən 27 il keçdi\nO qanlı gecədə qəhr olduq, matəmə düşdük, amma göz yaşları selində boğulmadıq: xalqın iradəsi nifrətini qəzəbə çevirməyə yetdi. Biz milli faciəmizdən, şəhidlikdən pərvaz etdik və adi əhali olmaqdan çıxıb MİLLƏT olduq... Şübhəsiz ki, bu gün heç də matəm günü deyil, şəhidlərimizin qanla suvardığı müstəqilliyə gedən çətin yolu yadetmə günüdür, şanlı bir qürur günüdür. Bu gün həm də qəzəb günüdür. Çünki biz başımıza gətirilənləri və bunun baiskarlarının kimlər olduğunu unutmadıq...\nAzərbaycanda 1990-cı il yanvarın 20-də baş vermiş faciədən 27 il keçir. 27 il əvvəl - yanvarın 19-dan 20-nə keçən gecə, saat 23.30-da Bakı şəhərinə keçmiş Sovet İttifaqının qoşun hissələri fövqəladə vəziyyət elan edilmədən yeridildi, dinc əhaliyə divan tutuldü, yüzlərlə insan qətlə yetirildi, yaralandı, itkin düşdü.\nSovet ordusunun, xüsusi təyinatlı dəstələrin və daxili qoşunların iri kontingentinin Bakını zəbt etməsi xüsusi qəddarlıq və misli görünməmiş vəhşiliklərlə müşayiət edildi. Fövqəladə vəziyyətin tətbiqi əhaliyə elan olunanadək hərbi qulluqçular 82 nəfəri amansızcasına qətlə yetirmiş, 20 nəfəri ölümcül yaraladılar. Fövqəladə vəziyyət elan edildikdən sonra isə yanvarın 20-də və sonrakı günlərdə Bakı şəhərində 21 nəfər öldürüldü. Fövqəladə vəziyyətin elan olunmadığı rayonlarda - yanvarın 25-də Neftçalada və yanvarın 26-da Lənkəranda daha 8 nəfər qətlə yetirildi.\nBeləliklə, qoşunların qanunsuz yeridilməsi nəticəsində Bakıda və Azərbaycan rayonlarında 146 nəfər öldürülmüş, 744 nəfər yaralanmış, 841 nəfər qanunsuz həbs olundu; hərbi qulluqçular tərəfindən 200 ev və mənzil, 80 avtomaşın, o cümlədən təcili yardım maşınları, yandırıcı güllələrin törətdiyi yanğın nəticəsində dövlət əmlakı və şəxsi əmlak məhv edildi. Həlak olanların arasında qadınlar, uşaqlar və qocalar, həmçinin təcili yardım işçiləri və milis nəfərləri olub.\nQeyd edək ki, faciə ilə bağlı Azərbaycanda Ümumxalq hüzn günü elan olunub.\nBu gün Azərbaycanın hökumət və dövlət nümayəndələri, diplomatik korpusun təmsilçiləri, sıravi vətəndaşlar 20 Yanvar faciəsinin qurbanlarının dəfn olunduğu Şəhidlər Xiyabanını ziyarət edəcəklər. Vətəndaşlar 20 saylı orta məktəbin qarşısından Parlament prospekti ilə Şəhidlər Xiyabanı istiqamətində hərəkət edəcəklər.\nYanvarın 20-də paytaxtın bəzi küçə və prospektində avtomobillərin hərəkəti məhdudlaşdırılacaq. Bu barədə Daxili İşlər Nazirliyi (DİN) Bakı şəhər Baş Polis İdarəsi Dövlət Yol Polisi İdarəsindən məlumat verilib. Xəbərdə bildirilir ki, 20 Yanvar faciəsinin ildönümü ilə əlaqədar yanvarın 20-də səhər saat 08:00-dan etibarən Mikayıl Müşfiq küçəsi və Hüseyn Cavid prospektinin kəsişməsindən, Mikayıl Müşfiq dairəsi ilə Mətbuat prospektinin kəsişməsindən, Mehdi Hüseyn küçəsi, Teleteatr binasının qarşısından, İzzət Nəbiyev, Abbasqulu Abbaszadə küçələrinin kəsişməsindən, yəni, Milli Məclisin inzibati binasının arxa hissəsindən Parlament prospekti - Şəhidlər xiyabanı istiqamətinə bütün nəqliyyat vasitələrinin hərəkəti məhdudlaşdırılaraq istiqamət dəyişdiriləcək. Həmin küçələrdə avtomobillərin hərəkətinin məhdudlaşdırılması Şəhidlər Xiyabanında ziyarət mərasimi başa çatana qədər davam edəcək.\nBu gün Bakı vaxtilə saat 12.00-da ölkə ərazisində şəhidlərin xatirəsi bir dəqiqəlik sükutla yad ediləcək, gəmilər, avtomobillər və qatarlar səs siqnalları verəcək. Həmin gün ölkə ərazisində matəm əlaməti olaraq Azərbaycanın dövlət bayraqları endiriləcək.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Nazir Əbülfəs Qarayev Lənkəranda mədəniyyət müəssisələrinə baş çəkib\nNazir Əbülfəs Qarayev Lənkəranda mədəniyyət müəssisələrinə baş çəkib\nMədəniyyət naziri Əbülfəs Qarayev mayın 7-də Lənkəran şəhərində vətəndaşlarla görüşüb. Görüşdən sonra Əbülfəs Qarayev bir sıra mədəniyyət müəssisələrinə baş çəkib.\nNazirlikdən AZƏRTAC-a bildirilib ki, ilk olaraq Lənkəran şəhər Cəfər Cabbarlı adına 1 nömrəli Uşaq musiqi məktəbində olub. Əbülfəs Qarayev məktəbin fəaliyyəti, tədris prosesi ilə maraqlanıb, tövsiyələrini verib. Uşaqların ifasında konsert proqramı təşkil olunub.\nMətbuata açıqlama verən nazir bildirib ki, Lənkəranda keçirilən qəbulda da vətəndaşlarımız tərəfindən bir sıra maraqlı təkliflər səsləndirilib: "Bütün ölkə ərazisində olduğu kimi, bu bölgəmizdə də ölkə başçısının mədəniyyət sahəsində apardığı islahatlar rəğbətlə qarşılanır. Mədəniyyət sahəsində çalışanların attestasiyası aparılaraq daha peşəkar, bacarıqlı insanların, eləcə də gənclərin mədəniyyət sahəsinin inkişafına cəlb olunması kimi məsələlər bu baxımdan olduqca əhəmiyyətlidir. Ölkəmizin bu bölgəsi tarixi abidələri ilə də zəngindir. Həmin abidələrin qorunması, onların mühafizə zonalarının müəyyənləşdirilməsi çox vacibdir. Həm Lənkəranda, həm də digər şəhər və rayonlarımızda tarixi abidələrin qorunması və bərpası ilə bağlı layihələrimiz var”.\nNağılabənzər illərdən rəssamlığa gedən yol...21:06 07.05.2019\nMədəniyyət sərhəd tanımır21:06 07.05.2019\nTÜRKSOY-un gənc səslərinin Balkan turu başa çatıb21:06 07.05.2019\nDiyarşünaslıq sərgisi açılıb21:06 07.05.2019\nİsgəndəriyyə mayakı21:06 07.05.2019\nMilli ruhlu yazıçı21:06 07.05.2019


21:03 22.04.2020 (Yenilənib 22:16 22.04.2020)\nDöş sümüyünün və qabırğaların sınığı, qaraciyər toxumasının cırılıb dağılması xəsarətləri alan fəhlə, 34 yaşlı Şabran rayon sakini Eldar Hüseynov kəskin daxili qanaxma səbəbindən ölüb\nBAKI, 22 aprel - Sputnik. Qubada fəhlə iş zamanı həlak olub. Sputnik Azərbaycan bildirir ki, hadisə bu gün səhər saatlarında Quba şəhərindəki Olimpiya İdman Kompleksinin - indi "Draft Construction" adlanan MMC-yə məxsus ərazidə baş verib. Həmin MMC ilə kanalizasiya xətlərinin qazılması üçün müqavilə bağlamış "Kotanlı BTK" MMC-nin işçisi Tələt Mərfət oğlu Rəsulov idarə etdiyi "Doosan" markalı ekskavatorla xəndək qazarkən texnikanın çalovu ərazidə fəhlə işləyən Eldar Hökmulla oğlu Hüseynova dəyib. Nəticədə döş sümüyünün və qabırğaların sınığı, qaraciyər toxumasının cırılıb dağılması xəsarətləri alan fəhlə, 34 yaşlı Şabran rayon sakini Eldar Hüseynov kəskin daxili qanaxma səbəbindən ölüb.\nQuba Rayon Prokurorluğunda CM-nin 222.3 (tikintinin planlaşdırılması, ona rəhbərlik edilməsi, habelə tikinti obyektinin sökülməsi və ya bu obyektdə yenidənqurmanın aparılması zamanı işlərin, eləcə də mədən işlərinin və sair işlərin aparılmasının təhlükəsizliyi qaydalarının pozulması insanların həyat və sağlamlığı üçün real təhlükə yaratdıqda, eyni əməllər ehtiyatsızlıqdan zərərçəkən şəxsin ölümünə və ya ağır nəticələrə səbəb olduqda) maddəsilə cinayət işi açılıb.


YAP Ucar rayon təşkilatında Yeni Azərbaycan Partiyasının yaranmasının 24-cü ildönümü münasibətilə tədbir keçirildi - Xəbərlər - UCAR RAYONU Icra Hakimiyyəti\nYAP Ucar rayon təşkilatında Yeni Azərbaycan Partiyasının yaranmasının 24-cü ildönümü münasibətilə tədbir keçirildi\n21 noyabr 2016-cı il tarixdə Yeni Azərbaycan Partiyasının yaranmasının 24-cü ildönümü münasibətilə təşkilatın qərargahında tədbir keçirilmişdir.\nÜmummilli lider Heydər Əliyevin xatirəsi bir dəqiqəlik sükutla yad edildi.\nRayon təşkilatının fəalları əvvəlcə Ulu Öndərin adını daşıyan Heydər Əliyev parkında Ümummilli Liderin abidəsi önünə gül dəstələri qoydular.\nTədbiri giriş sözü ilə rayon təşkilatının sədri Şəhla Abdullayeva açaraq partiyanın keçdiyi şərəfli yol barədə məlumat verərək qeyd etdi ki, Yeni Azərbaycan Partiyasını yaratmaqda əsas məqsəd ölkədə sosial ədaləti bərpa etmək, xalqımızı təhlükələrdən uzaq tutmaq, möhkəm dövlət yaratmaq, azərbaycançılıq ideologiyasını formalaşdırmaq idi. Zaman sübut etdi ki, bütün bu məsələlər öz reallığını tapdı. Bu gün Azərbaycanda sosial bərabərlik hökm sürür, insanlar fəaliyyətləri ilə dövlətçiliyə, azərbaycançılıq ideologiyasına dayanmadan xidmət edirlər.\nRayon Ağsaqqallar Şurasının sədri Nurəddin Xəlilov, rayon təşkilatı Qadınlar Şurasının sədri Səidə Ələkbərova, rayon Mədəniyyət və Turizm şöbəsi ərazi təşkilatının sədri Alı Babayev və rayon təşkilatı Qərargahının mütəxəssisi Ülvi Qəhrəmanzadə çıxış edərək qeyd etdilər ki, YAP Azərbaycanın aparıcı siyasi qüvvəsidir, ölkə vətəndaşlarının arzusunu reallaşdırmaq kimi bir missiyanı yerinə yetirir. Bununla yanaşı partiya cəmiyyətlərimizin siyasi, sosial, iqtisadi həyatına yeni dəyərlər gətirir. Ulu öndərimizin çox müdrik sözləri ilə desək “Yeni Azərbaycan Partiyası dünənin, bu günün və gələcəyin partiyasıdır”.\nTədbirin sonunda bir qrup YAP üzvlərinə üzvülük vəsiqələri, Yeni Azərbaycan Partiyasının rayon təşkilatının fəaliyyətində əməyi olan bir qrup rayon təşkilatının üzvünə qiymətli hədiyyələr təqdim olunmuşdur.


Polat Alemdar qisas üçün Rusiyaya gedir - Azadliq Xeber\n“Kurtlar Vadisi Pusu” serialının 259-cu bölümünün anons görüntüləri yayılıb.\nANS PRESS-in məlumatına görə, yeni bölümdə bir-birindən maraqlı hadisələr baş verəcək. Belə ki, Polat Alemdarın Tülkü Andreyə qurduğu tələ uğurlu olmayacaq və Cahitlə birlikdə onun qardaşını ələ keçirmək üçün Rusiyaya gedəcək.\nTülkü Andreyin əlində olan Pusat Çakırın və Sofiya Karahanlının öldürülüb-öldürülməyəcəyi yeni bölümdə məlum olacaq.\nGörüntülərdə İŞİD terror təşkilatına Britaniya kəşfiyyatının nümayəndəsinin “xəlifə” seçildiyi əksini tapıb.


Sentyabrın 1-dən Ailə TV kanallar paketi yenilənəckdir | Aile.tv\nSENTYABRIN 1-DƏN AİLƏ TV KANALLAR PAKETİ YENİLƏNƏCKDİR2015-ci il sentyabr ayının 1-dən kabel televiziyası operatorlarında baza paketinə görə aylıq abunə haqqı 10 AZN tətbiq olunacaqdır.\nBaza paketində tarif dəyişikliyinə səbəb ilk növbədə məzmunlu və daha keyfiyyətli televiziya yayımın təmin olunmasıdır. Belə ki, tarif dəyişikliyindən sonra rəqəmsal yayım baza paketində müxtəlif mövzuları əhatə edən ən baxımlı, əhali arasında yüksək tələbata malik telekanallar cəmləşəcəkdir. Bundan əlavə baza paketinə daxil olan müəyyən telekanallar bir neçə dildə yayımlanacaqdır.\nTarif dəyişikliyi ilə yanaşı kabel televiziyası xidmətlərinin keyfiyyətinin artırılması və yüksək keyfiyyətli yayımın təmin olunması gündəmdədir. Bununla bağlı telekanalların yayımında vahid standartların işlənməsi, ən qabaqcıl texnologiyaların tətbiqi, kabel televiziyası operatorlarının əhatə dairəsinin genişləndirilməsi və digər texniki məsələlərin icrasına başlanmışdır.\nTarif dəyişikliyi 01.09.2015 tarixindən qüvvəyə minəcəkdir. Bu tarixədək abunəçilər hazırki, 9 AZN tarifinə uyğun olaraq kabel televiziyası xidmətlərindən istifadə edəcəkdir.05.08.2015Qoşul


“Yumşaldılma son iki həftənin nəticəsindən asılıdır” - Baş infeksionistlə MÜSAHİBƏ | 1news.az | Xəbərlər\n“Yumşaldılma son iki həftənin nəticəsindən asılıdır” - Baş infeksionistlə MÜSAHİBƏ\n15:38 - 22 / 07 / 2020\nÖlkədə artıq bir neçə gündür koronavirusa yoluxanların sayının kəskin aşağı düşməsi Azərbaycanda COVİD 19-la bağlı durumun artıq sona çatmaq üzrə olduğunu və epidemik prosesin sönməyə doğru getdiyi ilə bağlı fikirlərin artmağına gətirib çıxarıb.\nÖlkədəki son epidemioloji vəziyyətlə bağı baş infeksionist Cəlal İsayevin Milli.Az-a müsahibəsini təqdim edirik:\n- Azərbaycanda koronavirusa yoluxanların sayının 400-ün altına düşməsinin səbəbini nə ilə əlaqələndirərdiniz?\n- Ölkədə koronavirusa yoluxanların sayının 400-ün altına düşməsini həm vətəndaşların məsuliyyəti, həm də dövlətin qəbul etdiyi qərarların effektivliyi ilə əlaqələndirərdim. Heç birini bir-birindən ayrımaq olmaz. Birinci növbədə, insanlarımızın məsuliyyəti artıb, insanlar artıq koronavirusun necə bir xəstəlik olduğu haqqda xeyli məlumatlandırılıb. Özləri də yaxınlarının, qohum-əqrabalarının arasında xəstələnmə hallarını, məşhur insanların, məşhur həkimlərimizin bu xəstəlikdən dünyalarını dəyişməsini görürlər və bunun nə qədər ciddi bir xəstəlik olduğunu başa düşüblər. Ona görə də tövsiyələrə əməl edən insanlarımız xeyli dərəcədə artıb, indi belə insanlar gözə daha çox çarpır. İkinci bir tərəfdən də dövlətin vaxtında, yerində karantin tədbirlərini yenidən sərtləşdirməyə məcbur olması da koronavirusun artmasının qarşısını alan tədbirlərdən hesablanır.\n- Vətəndaşların tətbiq edilən qaydalara riayət etməsi üçün sərtləşdirmə tədbirləri nə dərəcədə işə yarayır?\n- Sərtləşdirmə tədbirləri olmasa, insanların 10%-nin bu karantin qaydalarını pozmaq ehtimalı qalır və bu da koronavirusun yayılmasının əsas faktorlarından hesab edilir. Ona görə də hər iki tədbirin bir-birini tamamlaması gərəkdir. Dövlət öz tövsiyələrini verirsə, amma insanlar buna əməl etmirsə, onun mübarizədə nə əhəmiyyəti olacaq?! Yaxud, insanların bir qismi bu tövsiyələrə əməl edəcək, bir qismi isə məsuliyyətdən kənar qalacaqsa, bu da öz əhəmiyyətini itirir. Ona görə də hər iki tədbirin böyük əhəmiyyəti var.\n- Epidemioloji vəziyyəti yumşaldılma üçün əlverişli hesab etmək olar?\n- Hesab edirəm ki, yaxın 2 həftə ərzində karantin tədbirlərinin bu cür davam etməsi və insanlarımızın bu qaydalara bu cür anlayışla yanaşması yoluxma hallarının daha da azalmasına səbəb olacaq və gələcək dövrlərdə müəyyən yumşaldılma tədbirlərinin həyata keçirilməsi haqqında o vaxt düşünmək olar. Epidemioloji vəziyyətin nəticəsini təhlil edib, sonra bu qərara gəlmək mümkün olar. Hesab edirəm ki, bu yaxın gələcəyin işi olacaq. Son iki həftənin nəticələrinə əsaslanıb bu qərara gəlmək mümkündür.\n- Azərbaycanda yoluxmaların sayında pik vəziyyət artıq qurtarıbmı?\n- Bir söz deyim də, biz koronavirusla bağlı gələcək vəziyyəti proqnozlaşdırırıq. Amma proqnozlaşdırmaq bir qədər düzgün deyil. Yadınızdadırsa, biz güman edirdik ki, yayın düşməsi ilə virusa yoluxma halları aşağı düşəcək. Gördük ki, əksinə daha da artdı. Ona görə də biz öz tədbirlərimizi görməliyik, öz ehtiyatımızı tutmalıyıq və tövsiyələrə ciddi əməl etməliyik. Koronavirus necə inkişaf edəcəksə, onun qarşısını yalnız qaydalara əməl etməklə almaq olar. Yoxsa, biz deyək ki, yavaş-yavaş yoluxma sayı aşağı düşəcək... Onu da qeyd edək ki, bu xəstəliyin soyuqların başlaması ilə artması mümkündür. Bütün bunların hamısını nəzərə alaraq tədbirlərimizi əldən verməməliyik. Hər hansı bir proqnoza arxayın olmamalıyıq. Çünki COVİD-19 yeni bir xəstəlikdir. Bunu proqnozlaşdırmaq bir az çətindir.\nXatırladaq ki, Bakı, Cəlilabad, Gəncə, Masallı, Mingəçevir, Sumqayıt, Yevlax şəhərlərində və Abşeron, Bərdə, Goranboy, Göygöl, Xaçmaz, Siyəzən və Şəki rayonlarında isə mövcud sanitar-epidemioloji vəziyyətə uyğun olaraq 2020-ci il 5 avqust saat 06:00-dək sərtləşdirilmiş xüsusi karantin rejimi davam edəcək.


ATƏT PA-da Azərbaycandan Türkiyəyə dəstək\n23:16 05 İyul 2021 Oxunub :572\nVyana şəhərində ATƏT Parlament Assambleyası (ATƏT PA) Daimi Komitəsinin iclası keçirilib. İyulun 6-dək davam edəcək sessiyada Azərbaycanı ATƏT PA-dakı nümayəndə heyətinin rəhbəri və qurumun vitse-prezidenti Azay Quliyev təmsil edir.\nAzvision.az xəbər verir ki, Azay Quliyev pandemiya dövründə qurumun rəsmi orqanlarının fəaliyyətindən bəhs edib. Qeyd edilib ki, son bir il yarımı əhatə edən dövrdə təşkilatın fəaliyyətini təşkil etmək və virtual toplantılar əsasında sənədlərin müzakirə və qəbulunu həyata keçirmək böyük səylər tələb edib. A.Quliyev təşkilatın prezidenti və katibliyin rəhbərinə bu fəaliyyət görə təşəkkür edib.\nAzərbaycan nümayəndəsi çıxışında ATƏT Parlament Assambleyasının Helsinki Yekun Aktının qəbul edilməsinin 50 illiyi ilə əlaqədar olaraq irəli sürülən “Helsinki+50 prosesi” təşəbbüsü çərçivəsində görülmüş işləri dəyərləndirib və bununla bağlı tezliklə ayrıca bir konfransın keçirilməsinin vacibliyini qeyd edib.\nİclas zamanı “Təxirəsalınmaz məsələlər” çərçivəsində ABŞ-ın təklif etdiyi “ATƏT məkanında nifrət, dözümsüzlük, şiddət və diskriminasiyanın artmasına qarşı” qətnamə layihəsi də müzakirə edilib. Sənədin müzakirəsi zamanı Azay Quliyev çıxış edərək, qətnamə layihəsinin əksər müddəalarını təqdir edib, lakin sənədin bir sıra mühüm məqamları, dolğun şəkildə əhatə etmədiyini diqqətə çatdırıb.\nAzərbaycan nümayəndəsi ilk növbədə Türkiyənin maraqlarına cavab verməyən maddələrin qətnamədən çıxarılmasına çağırıb və türkiyəli həmkarlar ilə birlikdə düzəliş təkliflərini hazırlayaraq ABŞ nümayəndələrinin diqqətinə çatdırıb. Azərbaycanın Türkiyəyə göstərdiyi dəstəyin nəticəsində ABŞ təmsilçisi qətnamə layihəsinə verilən düzəlişləri məqbul hesab edib.\nTeqlər: ATƏT-PA Türkiyə


Ana səhifə » Xəbər lenti\t» Vətən yolunda canlarını qəhrəmancasına fəda etmiş şəhid qardaşlar - Nurlan və İntiqam\nVətən yolunda canlarını qəhrəmancasına fəda etmiş şəhid qardaşlar - Nurlan və İntiqam\n2020-ci il Azərbaycan tarixinə Zəfər ili, topraqlarımızın işğaldan azad olunduğu il kimi düşdü. Sentyabrın 27-də işğalçı Ermənistanın ölkəmizə qarşı həyata keçirdiyi növbəti hərbi təxribata cavab olaraq Ordumuzun başladığı 44 günlük Vətən müharibəsi düşmənin sarsıdıcı məğlubiyyəti ilə nəticələndi. Azərbaycan xalqı bu müharibədən alnıaçıq, üzüağ çıxdı, böyük zəfər, şanlı qələbə qazandı. Döyüş meydanında qazandığımız qələbəyə görə xalqımız Müzəffər Ali Baş Komandanımız başda olmaqla Ordumuza, igid zabit və əsgərlərimizə, qazilərimizə və canını Vətən yolunda fəda edən şəhidlərimizə minnətdardır. “Yeni Azərbaycan” qəzeti olaraq Vətən müharibəsi zamanı döyüş meydanında əsl qəhrəmanlıq göstərib, tarix yazan şəhid və qazilərimiz haqqında oxucularımıza ətraflı məlumat verməyə davam edirik.\nNurlan Aprel döyüşlərində şəhid olub\nNövbəti yazımız torpaqlarımızın işğaldan azad olunması uğrunda döyüşlərdə şücaət göstərərək qəhrəmancasına şəhid olmuş Nurlan və İntiqam qardaşları haqqındadır. Qeyd edək ki, Nurlan və İntiqam qardaşları Masallı rayonunun Viləş kəndində doğulub boya-başa çatıblar. Hər ikisi hərb sənətini seçib. Onlar təkcə qardaş yox, həm də döyüş yoldaşı olublar. Heç vaxt bir-birilərindən ayrılmayan qardaşların hər ikisi Xüsusi Təyinatlı Qüvvələrin kəşfiyyat bölüyundə xidmət edib. Nurlan Əsgərov Azərbaycanda, qardaşı İntiqam Əsgərov isə Türkiyədə kəşfiyyat kursunu bitirib. Nurlan Aprel döyüşlərində, İntiqam isə Vətən müharibəsində - Şuşa uğrundakı döyüşlərdə şəhidlik zirvəsinə yüksəlib. Dörd il əvvəl - Aprel döyüşlərində Nurlan Əsgərov Talış kəndi istiqamətindəki döyüşlərdə düşmənin xeyli canlı qüvvəsini məhv edib. 21 yaşlı döyüşçü qardaşı İntiqamın gözləri önündə şəhid olub.\nNurlanla döyüşçü yoldaşlarının yanında mərmi partlayıb, üç nəfər həlak olub, iki nəfər isə ağır yaralanıb. Yaşca özündən kiçik qardaşının cansız bədənini döyüş meydanından da elə İntiqam özü çıxarıb.\nİntiqam Şuşanın azad olunması uğrunda qəhrəmanlıq göstərib\nİgid döyüşçülərin anası Ziba Əsgərova oğlanları ilə fəxr etdiyini bildirib: “Mən övladlarımla fəxr edirəm. Vətənimə, xalqıma layiqli övlad böyütmüşəm. Düşmən bizim ağladığımızı, sarsıldığımızı görməməlidir. Biz onlara göstərməliyik ki, igidlərin arxasında igid durur. Balam İntiqam qardaşı Nurlanın intiqamını, dostlarının qisasını aldı, axıracan getdi, Şuşaya qədər döyüşdü. Orada da şəhid oldu. İntiqam şəhidlik yolunda da qardaşını tək buraxmadı”.\n“Övladlarım həmişə Vətəni düşünərdilər”\nİki şəhid atası Bayram Əsgərov isə deyir ki, böyük oğlu İntiqama həm Vətəninin, həm qardaşı Nurlanın, həm də döyüşçü yoldaşlarının intiqamını almaq nəsib oldu: “Övladlarım həmişə Vətəni düşünərdilər. İstəmirdilər ki, torpaqlarımız düşmən tapdağı altında qalsın. Qardaşı şəhid olandan sonra İntiqam gözləyirdi ki, nə vaxtsa hücum əmri veriləcək və o torpaqlar düşmən tapdağından birdəfəlik azad olacaq. İntiqam Vətəninin, qardaşının, döyüş yoldaşlarının qisasını aldı. Amma öz ömrünə də şəhidlik yazıldı. Oğlum Şuşada şəhid oldu. Şuşada qazanılan Zəfərdə İntiqamın da payı var”.\nYeri gəlmişkən, hazırda Əsgərovlar ailəsində İntiqamın Nur adlı balaca qızı böyüməkdədir. Aprel şəhidi olan əmisi Nurlanın şərəfinə onun adını Nur qoyublar. Ailənin gəlini isə bətnində İntiqamın varisini daşıyır. Ziba nənə nəvəsinə indidən atasının adını qoyacağını deyib.\nVurğulayaq ki, Azərbaycan Respublikasının Prezidentinin müvafiq Sərəncamı ilə şəhid gizir Əsgərov İntiqam Bayram oğlu ölümündən sonra “Vətən Müharibəsi Qəhrəmanı” adına layiq görülüb.


Qəşəng Kişilər 2008-ci ildə insanla əlaqəli bütün məsələləri eyni küncdə əhatə etməyə çalışan bir təşəbbüs olaraq ortaya çıxdı. Bu şəkildə məqsədimiz bu veb sayt istifadəçilərinin uyğunlaşmağı, uyğun geyinmələrini və lazımi gigiyena və şəxsi baxımlarını davam etdirmələrini təmin etməkdir. Bir sözlə, İnternet istifadəçilərinin İnternette istinad oxları olan Stilli Kişilər var.\nTəbii ki, bu yalnız aşağıda tapa biləcəyiniz HcE-nin arxasındakı redaksiya qrupu sayəsində mümkündür. Saytımıza töhfə verə biləcəyinizi düşünürsünüzsə və bu redaktorlar qrupuna qoşulmaq istəyirsinizsə, bizimlə əlaqə yarada bilərsiniz burada. Bölməmizi də ziyarət edə bilərsiniz bölmələr, burada illər ərzində yayımladığımız bütün məqalələri oxuya bilərsiniz.\nKişilərə stil, qayğı və həyat tərzi ilə bağlı ən yaxşı tövsiyələri verə bilmək şərəfdir. Mən onun dünyası ilə əlaqəli hər şeyə həvəsliyəm və onun moda tərzindəki kosmetik məhsulların və variantların sonsuzluğunu kəşf edə bilirəm. Burada təklif etdiyim bəzi tövsiyələr və tövsiyələr ilə tapa biləcəyiniz hər şeyi kəşf edin.\nSağlam bir həyat sürməyi, fiziki məşqlər etməyi və sağlam bir pəhriz yeməyi sevirəm. Bunun üçün müxtəlif mediaya müraciət edərək sağlamlıq məsələləri barədə məlumatlıyam. Həm də mənbələrimdən öyrəndiyim hər şeyi bölüşməkdə həvəsliyəm.\nSağlam həyat dünyasına, xüsusən də fitness və qidalanma ilə əlaqəli mövzulara pərəstiş edirəm. Həmişə 'Men sana in corpore sana' prinsipinə əməl edin. Və elmi bir perspektivlə. Bundan əlavə, şirkətlərdə sağlamlıq və risklərin qarşısının alınması və ətraf mühitin idarə olunması üzrə təlimlərim var. Həyati bir şey, çünki sağlam bir mühit olmadan sağlamlıq tapa bilməzsiniz.\nŞəxsi məşqçi və idman qidalanma mütəxəssisiyəm. İllərdir özümü fitness və qidalanma dünyasına həsr edirəm və bununla bağlı hər şeyə həvəsliyəm. Bu bloqda bədən tərbiyəsi, düzgün pəhriz necə yaxşı bir bədən qurmaq üçün deyil, həm də sağlamlıq qazanmaq üçün bütün biliklərimi verə biləcəyimi hiss edirəm.\nKişi modasına həvəsliyəm. Kişilər üçün moda və gözəlliklə bağlı baş verən hər şeydən xəbərdar olmaq istəyirsinizsə, yazılarımı oxumağınızı məsləhət görürəm.\n1965-ci ildə Malaqada anadan olan Fausto Antonio Ramírez, fərqli rəqəmsal medianın daimi iştirakçısıdır. Anlatı yazıçısı, bazarda bir neçə nəşri var. Hazırda yeni bir roman üzərində işləyir. Moda dünyası, təbii sağlamlıq və kişi estetiği mövzusunda ehtiraslı, mövzuda ixtisaslaşmış fərqli mediada çalışmışdır.\nCarlos Rivera yer tutucu şəkli\nStilist, vizual ticarət və moda və həyat tərzi redaktoru. Hal-hazırda sərbəst olaraq müxtəlif firmalar və media ilə əməkdaşlıq edirəm. Məni şəxsi blogumda izləyə və əlbəttə ki, 'Style with Men' də oxuya bilərsiniz.